**DOKUMENTACIJA ZA NADMETANJE**

**Nabava opreme za izradu kreme za potrebe projekta „Razvoj nove kategorije vafla promijenjenog nutritivnog sastava koji isključuje upotrebu palmine masti i njihov utjecaj na probavu konzumenata – KOESTLIN d.d.“**

**(PONOVLJENI POSTUPAK ZA GRUPU 2. PREDMETA NABAVE – METAL DETEKTOR)**

NARUČITELJ:

KOESTLIN d.d.

BROJ NABAVE:

2/2017

**Kolovoz 2017.**

Naziv poziva: **Povećanje razvoja novih proizvoda i usluga koji proizlaze iz aktivnosti istraživanja i razvoja**

Referentni broj poziva: **KK.01.2.1.01**

# OPĆI PODACI

* 1. **Podaci o naručitelju**

Naručitelj KOESTLIN d.d.

Adresa Slavonska Cesta 2/a, 43000 Bjelovar

Telefon +385 43 492 222

Telefaks +385 43 492 200

e-pošta [uprava@koestlin.hr](mailto:uprava@koestlin.hr)

* 1. **Osoba zadužena za kontakt i dodatne informacije**

Kontakt osoba Željko Budimir

Telefon +385 91 242 8936

e-pošta zeljko.budimir@koestlin.hr

Komunikacija i svaka druga razmjena informacija između Naručitelja i gospodarskih subjekata obavljat će se u pisanom obliku, pri čemu će pisane zahtjeve za pojašnjenjima dokumentacije za nadmetanje i dodatnim informacijama zainteresirani gospodarski subjekti dostavljati Naručitelju putem e-maila na adresu: [zeljko.budimir@koestlin.hr](mailto:zeljko.budimir@koestlin.hr).

* 1. **Adresa internet stranice gdje su dodatne informacije dostupne:**

[www.koestlin.hr](http://www.koestlin.hr)

* 1. **Vrsta postupka nabave i vrsta ugovora**

Sukladno Prilogu 4. Poziva za dostavu projektnih prijedloga “Povećanje razvoja novih proizvoda i usluga koji proizlaze iz aktivnosti istraživanja i razvoja“ (referentni broj poziva KK.01.2.1.01) – Postupci nabave za osobe koje nisu obveznici Zakona o javnoj nabavi, stupanj potrebnog oglašavanja postupka nabava, kao i mjesto i način oglašavanja, mora biti razmjeran prirodi i opsegu nabave, a uključuje najmanje objavu Obavijesti o nabavi i Poziva s dokumentacijom za nadmetanje na internetskoj stranici Naručitelja: [www.koestlin.hr](http://www.koestlin.hr).

Naručitelj primjenjuje postupak s objavljivanjem Obavijesti o nabavi i dokumentacije za nadmetanje. Sklapa se Ugovor o nabavi robe.

* 1. **Objašnjenja i izmjene Obavijesti o nabavi i dokumentacije** **za nadmetanje**

Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za nadmetanje, a Naručitelj će odgovor staviti na raspolaganje na istim mjestima (medijima) na kojima je objavljena Obavijest o nabavi i Dokumentacija za nadmetanje bez otkrivanja identiteta gospodarskog subjekta.

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.

Zahtjev je pravodoban ako je dostavljen Naručitelju najkasnije tijekom šestog (6) dana prije dana u kojem ističe rok za dostavu ponuda.

Ako iz bilo kojeg razloga pojašnjenje nije objavljeno najkasnije tijekom četvrtog (4) dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje.

Produljenje roka biti će razmjerno važnosti pojašnjenja, te neće biti kraće od pet dana.

* 1. **Datum početka postupka nabave**

Danom početka postupka javne nabave smatra se dan objave Obavijesti o nabavi na internetskoj stranici naručitelja [www.koestlin.hr](http://www.koestlin.hr).

* 1. **Evidencijski broj nabave:**

2/2017

* 1. **Popis gospodarskih subjekata s kojima je naručitelj u sukobu interesa u smislu članka 13. Zakona o javnoj nabavi:**

1. Mepas d.o.o. Široki Brijeg, BiH

2. SMT d.o.o. Široki Brijeg, BiH

3. Brodomerkur d.o.o. Široki Brijeg, BiH

4. Metalac d.o.o. Široki Brijeg, BiH

5. Saponia d.d. Osijek

6. Brodomerkur d.d. Split

7. Kandit d.o.o. Osijek

8. Maraska d.d. Zadar

9. Mepas d.o.o. Zadar

# PODACI O PREDMETU NABAVE

##### **2.1. Opis predmeta nabave**

Predmet nabave je dio opreme za izradu kreme za potrebe projekta „Razvoj nove kategorije vafla promijenjenog nutritivnog sastava koji isključuje upotrebu palmine masti i njihov utjecaj na probavu konzumenata – KOESTLIN d.d.“ Predmet nabave je isporuka, instalacija, testiranje i puštanje u pogon sukladno opisu, opsegu i količinama određenim u Troškovniku (**Prilog 2**) za predmet nabave:

* **OPREMA ZA IZRADU KREME - METAL DETEKTOR**

odnosno detektor metala koji je neophodan za ukloniti sve eventualne metalne nečistoće iz sirovina.

Ponuđena roba mora u cijelosti zadovoljiti sve tražene tehničke uvjete iz opisa koji se nalazi u **Troškovniku** (Prilog 2) ove dokumentacije za nadmetanje.

Jamstvo za ispravnost robe: Minimalno 12 mjeseci.

##### **Količina predmeta nabave**

### Količina predmeta nabave navedena je u Troškovniku (Prilog 2).

##### **Mjesto isporuke predmeta nabave**

U sjedištu Naručitelja KOESTLIN d.d.**,** Slavonska Cesta 2/a, 43000 Bjelovar.

##### **Rok isporuke predmeta nabave:**

Rok isporuke predmeta nabave je 90 dana od potpisivanja Ugovora.

Roba se mora isporučiti u skladu s uvjetima isporuke “DDP” Bjelovar (“Delivered Duty Paid “ Incoterms 2010 International Chamber of Commere).

##### **Troškovnik**

Obrazac Troškovnika za je sastavni dio dokumentacije za nadmetanje **(Prilog 2.)**.

Troškovnik je potrebno ispuniti u svim stavkama, datirati i potpisati od strane ovlaštene osobe ponuditelja.

##### **Rok i uvjeti plaćanja**

Plaćanje će se izvršiti na sljedeći način:

- 40% kao predujam nakon potpisivanja Ugovora/izdavanja narudžbenice i potvrde narudžbe unutar 15 dana od izdavanja računa

- 40% nakon potpisanog primopredajnog zapisnika

- 10% ugovorenog iznosa nakon instalacije

- 10% ugovorenog iznosa nakon testiranja opreme u tvornici, 30 dana neprekidnog kontinuiranog rada

Svim dobavljačima sa sjedištem izvan Republike Hrvatske plaćanja će biti izvršena u eurima. Svim dobavljačima sa sjedištem u Republici Hrvatskoj plaćanja će biti izvršena u hrvatskoj valuti (HRK). Za plaćanje u kunskoj protuvrijednosti bit će mjerodavan srednji tečaj Hrvatske narodne banke na dan plaćanja.

# RAZLOZI ISKLJUČENJA PONUDITELJA

**3.1. Obvezni razlozi isključenja ponuditelja**

Naručitelj je obvezan isključiti ponuditelja iz postupka nabava u bilo kojoj njegovoj fazi ako:

1. je on ili osoba ovlaštena za njegovo zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
2. je lažno predstavio ili pružio neistinite podatke u vezi s uvjetima za sudjelovanje u postupku nabave koje je Naručitelj naveo;
3. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji prema zakonima u zemlji u kojoj ima nastan;
4. je u posljednje dvije godine do početka postupka nabave učinio težak profesionalni propust koji Naručitelj može dokazati;
5. nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja
6. postoji sukob interesa u smislu važećih odredbi Zakona o javnoj nabavi Republike Hrvatske (NN120/16)

U slučaju zajednice ponuditelja, gore navedene okolnosti utvrđuju se za sve članove zajednice pojedinačno. Ako gospodarski subjekt namjerava dio ugovora o nabavi dati u podugovor jednom ili više podizvoditelja, gore navedene okolnosti utvrđuju se za svakog od podizvoditelja.

Dokument kojim se dokazuje da ne postoje razlozi za isključenje mora se dostaviti za ponuditelja, za svakog člana zajednice ponuditelja odnosno za svakog podizvoditelja **(Prilog 3).**

U slučaju sumnje u istinitost podataka navedenih u dokumentima koje su ponuditelji/članovi zajednice ponuditelja/podizovidtelji dostavili kao dokaz da ne postoje obvezni razlozi isključenja, Naručitelj može radi provjere istinitosti podataka, zatražiti od ponuditelja dostavu izvornika ili ovjerenih preslika dokumenata ili se obratiti izdavatelju, odnosno nadležnom tijelu za izdavanje spornog dokumenta, radi utvrđivanja istinitosti podataka.

# Uvjeti i dokazi o sposobnosti ponuditelja

U svrhu utvrđivanja kvalifikacije ponuditelja za izvršenja ugovora ponuditelji, odnosno zajednice ponuditelja, su dužni u svojoj ponudi priložiti dokaze kojima dokazuju svoju pravnu i poslovnu sposobnost.

Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici.

**4.1.** **Pravna i poslovna sposobnos****t**

Naručitelj od ponuditelja zahtijeva podnošenje sljedećih dokaza pravne i poslovne sposobnosti:

**Izvod iz registra.** Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. U slučaju dostave izvoda iz sudskog, obrtnog, strukovnog ili drugog odgovarajućeg registra, ispis istog s Internet stranica smatrat će se dovoljnim valjanim dokazom. Izvod ili izjava ne smije biti starija od tri (3) mjeseca računajući od dana početka postupka javne nabave.

U slučaju zajednice ponuditelja, svi članovi zajednice obvezni su pojedinačno dokazati svoju sposobnost iz ove točke.

* 1. **Uvjeti i dokazi kvalifikacije zajednice ponuditelja**

U slučaju predaje ponude od strane zajednice ponuditelja, svaki od članova zajednice ponuditelja obvezan je pojedinačno dokazati svoju pravnu sposobnost dostavljanjem dokaza i dokumenata iz točke 4.1. ove Dokumentacije za nadmetanje.

# PODACI O PONUDI

##### **5.1. Sadržaj ponude**

Ponuda mora sadržavati:

* Ispunjen i potpisani ponudbeni list (Prilog 1)
* Ispunjen i potpisani troškovnik (Prilog 2)
* Ispunjenu i potpisanu Izjavu kojom ponuditelj/član zajednice ponuditelja/podizvoditelj dokazuje da ne postoje razlozi isključenja iz točke 3.1. (Prilog 3)
* Izvod iz sudskog registra ili drugi odgovarajući dokument (sukladno točki 4.1.)

Zajednica ponuditelja može podnijeti zajedničku ponudu na ovom nadmetanju. Ponuda zajednice ponuditelja mora sadržavati podatke za svakog člana zajednice ponuditelja uz obveznu naznaku člana zajednice ponuditelja koji je ovlašten za komunikaciju s naručiteljem. U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije. Ponuditelj koji je samostalno podnio ponudu ne smije istodobno sudjelovati u zajedničkoj ponudi.

Ako gospodarski subjekt namjerava dati dio ugovora o javnoj nabavi u podugovor jednom ili više podizvoditelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja, i

- predmet, količinu, vrijednost podugovora i postotni dio ugovora o javnoj nabavi koji se daje u Podugovor.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

Sudjelovanje podizvoditelja ne utječe na odgovornost ponuditelja za izvršenje ugovora.

Ponuda se dostavlja na hrvatskom ili engleskom jeziku i latiničnom pismu.

Od dana objave Dokumentacije za nadmetanje i Obavijesti o nabavi, Naručitelj osigurava pristup Dokumentaciji za nadmetanje i pratećim dokumentima elektroničkim putem na internetskim stranicama.

Dokumente tražene u ovoj dokumentaciji za nadmetanje ponuditelj u svojoj ponudi može dostaviti u izvorniku, ovjerenoj preslici ili neovjerenoj preslici.

##### **5.2. Način dostave (datum vrijeme i mjesto dostave)**

Ponuda se dostavlja u zatvorenoj omotnici, a ista mora biti zaprimljena na adresi Naručitelja najkasnije do 22**. kolovoza 2017., 12.00 sati**. Na omotnici s ponudom treba biti jasno naznačeno sljedeće:

|  |
| --- |
| **Koestlin d.d.**  Slavonska Cesta 2/a  43 000 Bjelovar  **Naziv nabave: OPREMA ZA IZRADU KREME – METAL DETEKTOR**  Evidencijski broj nabave: 2-2017  **„NE OTVARAJ“** |

Na poleđini omotnice navodi se naziv i adresa ponuditelja

Ako omotnica nije označena u skladu sa zahtjevima iz ove dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude. Ponuditelj sam snosi rizik eventualnog gubitka odnosno nepravovremene dostave ponude.

Ponude i ostali dokumenti koji čine sastavni dio ponude ne vraćaju se ponuditeljima.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ispravci u ponudi moraju biti izrađeni na način da su vidljivi (npr. brisanje ili uklanjanje slova ili otiska). Ispravci moraju biti potvrđeni potpisom ovlaštene osobe ponuditelja.

Ponude koje pristignu nakon isteka roka za dostavu ponuda neće biti predmetom procjene ponuda.

Naručitelj ne provodi javno otvaranje ponuda.

**5.3. Način izrade ponude**

Pri izradi ponude ponuditelj se mora pridržavati zahtjeva i uvjeta kako su opisani u ovoj dokumentaciji te ne smije mijenjati i nadopunjavati tekst ove dokumentacije.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ponuda predana u fizičkom obliku mora biti uvezana u cjelinu na način da se onemogući naknadno vađenje ili umetanje listova ili dijelova ponude. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova, a ponuditelj mora u sadržaju ponude navesti od koliko se dijelova ponuda sastoji. Ponude u fizičkom obliku se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuda i svi dokumenti ponude moraju biti na hrvatskom jeziku ili engleskom jeziku i latiničnom pismu. Ukoliko je bilo koji dokument ponude na drugom jeziku, različitom od hrvatskog ili engleskog jezika ponuditelj je dužan uz svaki takav dokument priložiti i prijevod ovlaštenog tumača na hrvatski jezik ili engleski jezik.

**5.4. Alternativne ponude**

Alternativne ponude nisu dopuštene.

**5.5. Pojašnjenja i upotpunjavanja ponude ili odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ukoliko izmjenom ili dopunom ponude ponuditelj iskaže popust, uz dostavu izmjene ili dopune ponude potrebno je dostaviti i novi troškovnik (Prilog 2.).

Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Od ponuditelja se očekuje da pregledaju sve upute, obrasce i uvjete. Ponuda koja je suprotna odredbama ove dokumentacije i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive, ili ako u pojašnjenju ili upotpunjavanju ponude nije uklonjena pogreška, nedostatak ili nejasnoća, u svakom je pogledu rizik za ponuditelja i može rezultirati odbacivanjem takve ponude.

Nakon isteka roka za dostavu ponuda Naručitelj provjerava sadržaj podnesenih ponuda, uspoređuje ih s opisom poslova/predmetom nabave te utvrđuje jesu li ispunjeni svi propisani uvjeti nadmetanja.

U postupku pregleda i ocjene ponuda, Naručitelj može pozvati ponuditelje da u primjerenom roku koji neće biti kraći od 5 kalendarskih dana primitka poziva za pojašnjenjem/dopunom od strane ponuditelja, daju pojašnjenje ili upotpunjavanje u vezi s traženim dokumentima u odnosu na postojanje razloga isključenja i uvjete sposobnosti, a kojima će ukloniti pogreške, nedostatke ili nejasnoće koje se mogu ukloniti. Opisana pojašnjenja ili upotpunjavanja u vezi s navedenim dokumentima neće se smatrati izmjenom ponude.

U postupku pregleda i ocjene ponuda, Naručitelj može pozvati ponuditelje da u primjerenom roku koji ne smije biti kraći od 5 dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

**5.6. Odbijanje ponuda**

Na osnovi rezultata pregleda i ocjene ponuda, Naručitelj će odbiti ponudu:

- koja nije cjelovita

- koja je suprotna odredbama dokumentacije za nadmetanje

- koja nije iskazana u apsolutnom iznosu

- koja sadrži pogreške, nedostatke odnosno nejasnoće, ako pogreške, nedostaci ili nejasnoće nisu uklonjivi

- ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća

- ponudu koja ne ispunjava uvjete vezane uz svojstva predmeta nabave, te time ne ispunjava zahtjeve iz dokumentacije za nadmetanje

- ponudu za koju ponuditelj nije pisanim putem prihvatio ispravak računske greške.

**5.7. Dostava izvornih dokumenata**

Naručitelj može (ali ne mora) prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su u ponudi bili dostavljeni u neovjerenoj preslici, a koje izdaju nadležna tijela.

**5.8. Zadržavanje dokumentacije**

Ponude i dokumentacija priložena uz ponudu ne vraćaju se ponuditelju.

**5.9. Cijena ponude**

Cijena ponude izražava se u kunama ili eurima. Cijena sadrži u sebi sve troškove (npr. troškovi prijevoza, dostave, instalacije, jamstva, edukacije i ostalog traženog) i popuste.

U slučaju izražavanja cijene u Eurima preračunavanje u kune će se vršiti prema: <http://ec.europa.eu/budget/contracts_grants/info_contracts/inforeuro/inforeuro_en.cfm>.

Cijenu ponude ponuditelj iskazuje u Ponudbenom listu (Prilog 1) i posebno po stavkama u Troškovniku (Prilog 2) po jedinici mjere i ukupnu cijenu stavke te cijenu ponude bez poreza na dodanu vrijednost (zbroj svih ukupnih cijena stavke). Ako je cijena određene stavke u Troškovniku iskazana u nekoj drugoj stavci tada se za stavku za koju se ne iskazuje cijena upisuje 0,00 Kn. Ponuditelj mora ispuniti sve tražene stavke iz Troškovnika.

Kod troškovničkih stavki kod kojih je naveden proizvođač/marka/tip opreme ili uređaja dozvoljeno je ponuditi jednakovrijednu robu (npr. oprema, uređaji). Ako pored naziva robne marke nije naveden izraz „ili jednakovrijedno“, smatrat će se da je i u tom slučaju dozvoljeno ponuditi jednakovrijednu robu. Jednakovrijedna roba nudi se na način da se u predviđeni prostor Troškovnika upiše naziv jednakovrijednog proizvoda.

Naručitelj neće odbiti ponudu Ponuditelja koji u svojoj ponudi na zadovoljavajući način, bilo kojim prikladnim sredstvom, dokaže da rješenja koja predlaže na jednakovrijedan način zadovoljavaju zahtjeve određene ovom Dokumentacijom za nadmetanje. Dokaz jednakovrijednosti mora podnijeti Ponuditelj.

Ako je predmet nabave oslobođen od poreza na dodanu vrijednost ili ako ponuditelj nije obveznik poreza na dodanu vrijednost (PDV-a), na mjesto predviđeno za upis cijene ponude s PDV-a upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.

Cijena ponude je nepromjenjiva tijekom trajanja ugovora o nabavi.

**5.10. Rok valjanosti ponude**

Ponuda mora biti valjana 45 dana od krajnjeg roka za dostavu ponuda. Ponude s kraćim rokom valjanosti bit će odbijene.

Ako istekne rok valjanosti ponude, Naručitelj može tražiti od ponuditelja produženje roka valjanosti ponude sukladno tom produženom roku.

# KRITERIJ ODABIRA

**6.1. Kriterij odabira**

Kriterij za odabir ponude je najniža cijena ponude koja ispunjava sve uvjete i zahtjeve navedene u ovoj dokumentaciji za nadmetanje.

Ako Naručitelj zaprimi dvije ili više ponuda s istom cijenom prednost će imati ponuda koja je pristigla ranije.

* 1. **Pregled i ocjena ponuda**

Naručitelj u skladu s uvjetima i zahtjevima iz dokumentacije za nadmetanje sljedećim redoslijedom provjerava:

- oblik, sadržaj i cjelovitost ponude

- ispunjenje uvjeta i dokaza kvalifikacije

- ispunjenje zahtjeva vezanih za opis predmeta nabave i tehničke specifikacije

- računsku ispravnost ponude

- ispunjenje ostalih uvjeta iz dokumentacije za nadmetanje

- te odbija ponudu koja nije u skladu s odredbama dokumentacije za nadmetanje.

Naručitelj pri pregledu ponude može zatražiti pojašnjenje ili upotpunjavanje odnosno uklanjanje pogreške, nedostatka ili nejasnoće koje Naručitelj smatra otklonjivima u primjerenom roku, a koji rok ne može biti kraći od 5 (pet) dana.

Ako Naručitelj tijekom pregleda ponude utvrdi računsku pogrešku, obvezan je od ponuditelja zatražiti prihvat ispravka računske pogreške, a ponuditelj je dužan odgovoriti u roku ne duljem od 5 (pet) dana.

Nakon pregleda i ocjene ponuda iz prethodnih točaka, valjane ponude rangiraju se prema kriteriju za odabir ponude.

Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o konačnom odabiru dobavljača, i to slanjem obavijesti o odbijanju njihove ponude uz odluku o odabiru.

# DONOŠENJE ODLUKE O ODABIRU

**7.1. Rok za donošenje Odluke o odabiru**

Odluka o odabiru ili obavijest o odbijanju ponude (uz odluku o odabiru) bit će poslane svim ponuditeljima koji su podnijeli ponudu najkasnije u roku od 30 kalendarskih dana od isteka roka za podnošenje ponuda.

**7.2. Poništenje postupka nabave**

Naručitelj poništava postupak nabave ako nakon isteka roka za dostavu ponuda:

- nije pristigla niti jedna ponuda;

- nije dobio unaprijed određen broj valjanih ponuda/niti jednu valjanu ponudu;

- nakon odbijanja ponuda ne preostane nijedna valjana ponuda.

Naručitelj može poništiti postupak ako:

- je cijena najpovoljnije ponude veća od osiguranih sredstava

- se tijekom postupka utvrdi da je Dokumentacija za nadmetanje manjkava te kao takva ne omogućava učinkovito sklapanje ugovora

- su nastale značajne nove okolnosti vezane uz projekt za koji se provodi nabava.

Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o javnoj nabavi zatražiti dostavu izvornika ili ovjerenih preslika jednog ili više dokumenata koji su traženi Dokumentacijom za nadmetanje. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

U Bjelovaru, kolovoz 2017. godine

**Prilozi:**

**Prilog 1. – Ponudbeni list**

**Prilog 1a. - Ponudbeni list – podatci o podizvoditeljima**

**Prilog 2. – Troškovnik**

**Prilog 3.–Izjava ponuditelja**